  Майя Бывальцева Калык кырӟанъя но эктонъя «Айкай» удмурт кун театр Китайын быгатонлыкъёссэ возьматоз. Иворъёсъя «Удмуртия» агентстволы со сярысь вераз ансамбльлэн кивалтӥсез Алина Андриянова. «Со крестьянъёс понна Тулыс Праздниклы сӥзем гала-концерт — со китаецъёс понна одӥгез тужгес бадӟым праздник… Программаын луозы Удмуртиез возьматӥсь номеръёс», — ивортӥз Алина Андриянова. Солэн верамезъя, Китайысь ӧтён нырысь ик Москвае вуиз, собере — Удмуртиысь кивалтэтлэн тӧроезлэн воштӥсезлы. Китае ансамбльысь 10 адями мынӥз. Вань тыриськонъёсты ӧтисьёс ас вылазы басьтӥзы. Праздниклы сӥзем фестиваль Хубэй провинциысь Ухань карын 19-тӥ-21-тӥ толшоре ортчоз. «Айкай» театр Китае нырысьсэ потӥз. «Айкай» ансамбльлэн концертэз Тегъёс: Лулчеберет Китай Удмуртия удмуртъёс крезьгур  